79 
_ampt. Im Clevner Zug ward er über ein ganz Regiment 
kriegsleüth us dem Gozhus oberster Hoptman erwellt, ist 
ouch offtermalen in namen des Gozhuspundtes for gmeine 
Eidgnossen u. in mer nationen ein verordneter gesanter oder 
legat gewesen. — Jacob Menhart, gewesner Stattvogt zuo 
Cur, Hans von Zun, fürstl. bischoflicher Hoptman uff Ra- 
müsz, ein dapferer Pundtsher, sampt andre mer, kürze hal- 
ben hie underlassen. 
Anno 1584 4. 
Folget wyter ein kurzer bericht, was sich warhaftig im 
1584. Jar zuotragen und verloffen hat. 
Es erzeiget sich am nündten tag hornung ein brin- 
nender hällschynender glannz, der in alen hüsren luter wie 
für erglastet vnd in den stuben ein söliche luteri gab, als 
werend liechter vorhanden gewäsen, das ich zuo Tusis ouch 
selber gsechen. Es ward ein grosser löüw hiedurch gfüert, 
zuo Tusis muost iedi person 4 pfenig geben, densälben zuo 
beschouwen. 
Am 17. Juli ist ein grusammer Hagel gevallen, im 
Schilfic sint die stein an etlichen orten 3 tag gelägen, ee si 
zerschmolzen sint. Der schaden, so den Trimmissern von 
wasserbächen vs den töblen zuogfüegt, wart ob 10,000 gl. 
gerächnet. Zuo Chur hatt Blassur # ser vfblasen, das Statt- 
uole wardt mit dem glogensturm zur weer greizt. Si 
muosten vil hüpsch fruchtbar böüm abhouwen, das wasser 
von der statt zuoschwellen, vnd half als vil als mocht, dann 
das wasser thet grossen schaden. Es was ein nasser sum- 
mer vnd kont man des steten rägnens halb die frücht mit 
keim lieb zuo nuz bringen, 
